Erlend Apneseth

**Erlend Apneseth **(født 1990) er en norsk musiker og komponist fra Jølster i Sogn og Fjordane. Han spiller hardingfele. 

Apneseths stil beskrives som særegen og nyskapende med kombinasjon av tradisjon og moderne stil og elektronikk. Foruten folkemusikken har han fordypet seg i improvisasjon og alternative klang og pizzicatoteknikker, og gjort flere samarbeidsprosjekter med musikere, teatre, orkestre, dansere og poeter. Han har blitt tildelt Audhild Flaktveit Moxnes minnepris Grappas Debutantpris, Fureprisen, Gammleng-prisen (2018),  Øivind Berghs Minnepris, samt seks nominasjoner til Spellemannprisen.  I Erlend Apneseth trio har blant andre Stephan Meidell og Øyvind Hegg-Lunde medvirket.   

## Bakgrunn
Han er utdannet ved Ole Bull Akademiet på Voss, og bor i Ål i Hallingdal. Apneseth gikk i lære blant annet hos Sigmund Eikås i Sunnfjord. Han vant landskappleiken på Røros 14 år gammel og i den alderen prioriterte han folkemusikk fremfor fotball. Han har blant annet brukt en hardingfele laget av Olaf G. Helleland i 1921.   

## Virke
Han debuterte med soloplata *Blikkspor* i 2013, og i 2016 kom hans første album med Erlend Apneseth Trio, som for øvrig består av Øyvind Hegg-Lunde på trommer og Stephan Meidell på gitar og elektronikk. *Det andre rommet* fikk gode kritikker i Norge såvel som i internasjonale magasiner som MOJO og BBC Music Magazine, og havnet på flere årets beste-lister, blant annet i *Aftenposten* og *Dagsavisen*. I tillegg vant den Folkelarmprisen og ble nominert til Spellemannprisen 2016 i åpen klasse.

I 2016 skrev han bestillingsverket *Nattsongar* til Førde Internasjonale Folkemusikkfestival for en kvintett bestående av Ole Morten Vågan, Hans Hulbækmo, Erik Rydvall og Stein Urheim. Musikken fra bestillingsverket ble gitt ut som album med samme navn i 2017. Dette albumet samt trio-albumet *Åra* ble begge nominert til Spellemannprisen 2017, i henholdsvis folkemusikk/tradisjonsmusikk og åpen klasse.. Han mottok Rolf Gammlengs pris i klassen musiker i 2018, og ble tildelt arbeidsstipend som Årets fylkeskunstner i Buskerud 2019.  

For trio-albumet *Salika, Molika* hvor også Frode Haltli medvirket, ble han tildelt NOPAs tekst- og musikkpris for 2018 i åpen klasse og vant i tillegg Spellemannprisen 2019 i åpen klasse. I tillegg ble albumet nominert til Nordic Music Prize for årets beste nordiske album og til Folkelarmprisen 2019 i åpen klasse. I 2020 kom hans sjette studioalbum *Fragmentarium* som han fikk Folkelarmprisen i åpen klassen for. Han ga ut trioalbumet *Lokk* i 2021 og soloalbumet *Nova* i 2022. Han har også gitt ut et duo-album med folkesangeren Margit Myhr (*Slåttesong*, 2021).

Apneseth har komponert musikk for film, teater, dans og musikalske ensembler i flere sjangre, samt skrevet en rekke bestillingsverker. Han har vært solist med flere av de ledende orkestrene i Norge, og også selv skrevet musikk for orkester i samarbeid med komponisten Ørjan Matre (Det Norske Kammerorkester, Erlend Apneseth Trio & Bit20 Ensemble) 

## Priser og stipend
* Grappa musikkforlags debutantpris (2012)
* Fureprisen (2013)
* Øivind Berghs minnepris (2014)
* Musikerstipend Sparebanken Vest (2014)
* Ingerid, Synnøve og Elias Fegerstens stiftelse for norske komponister og utøvende musikere (2014)
* Folkelarmprisen for beste album i åpen klasse 2016
* Gammleng-prisen 2018 i klassen musiker
* Årets fylkeskunstner i Buskerud 2019
* NOPAs tekst- og musikkpris 2018 i åpen klasse for *Salika, Molika*
* Spellemannprisen 2019 i åpen klasse for *Salika, Molika* (Erlend Apneseth Trio og Frode Haltli)
* Musikerstipendet fra Forsberg og Aulies legat
*Luttprisen 2020
* Folkelarmprisen 2020 i åpen klasse for *Fragmentarium*

### Nominasjoner
* Nominert til Folkelarmprisen 2012 i klassen solo for*Jølster 2012* (med Synnøve S. Bjørset. Sigmund Eikås og )
* Nominert til Spellemannprisen 2016 i åpen klasse for *Det andre rommet* (Erlend Apneseth Trio)
* Nominert til Spellemannprisen 2017 i folkemusikk/tradisjonsmusikk for *Nattsongar*
* Nominert til Spellemannprisen 2017 i åpen klasse for *Åra* (Erlend Apneseth Trio)
* Nominert til Folkelarmprisen 2019 i åpen klasse for *Salika, Molika* (med Frode Haltli)
* Nominert til Nordic Music Prize 2019 for *Salika, Molika*
* Nominert til Spellemannprisen 2021 i åpen klasse for *Lokk* (Erlend Apneseth Trio)
* Nominert til Spellemannprisen 2025 i åpen klasse for *Song over støv*

## Diskografi
* *Jølster 2012* (ta:lik 2012) - sammen med Gro Marie Svidal, Synnøve S. Bjørset og Sigmund Eikås
* *Blikkspor* (Grappa, 2013)
* *Det andre rommet* (Hubro, 2016) - Erlend Apneseth Trio
* *Nattsongar* (Heilo, 2017)
* *Åra* (Hubro, 2017) - Erlend Apneseth Trio
* *Salika, Molika* (Hubro, 2019) - Erlend Apneseth Trio med Frode Haltli
* *Fragmentarium* (Hubro, 2020) - med Moskus, Ida Løvli Hidle og Stein Urheim
**Lokk* (Single, Hubro 2021) - Erlend Apneseth Trio
**Lokk* (Album, Hubro 2021) - Erlend Apneseth Trio
**Slåttesong* (Heilo 2021) - med Margit Myhr
**Nova* (Hubro 2022)
**Collage* (Hubro 2023 - Erlend Apneseth Trio med Maja Ratkje 
**Black Hauge* (Erlend O Nødtvedt, Øyvind Hegg-Lunde og Stephan Meidell - Sheep Chase Records 2025) 
**Song over støv* (Hubro 2025) 

## Referanser


## Eksterne lenker
* 
* 
* 
*Intervju og konsert København, 2019, via YouTube